ПРЕДЛОГ

На основу члана 77. Закона о приватизацији („Сл.гласник РС“, бр.83/14,...20/16), тачке 6. Закључка Владе Републике Србије 05 број:023-7060/2023 од 02.08.2023. године и члана 13 и 40. Статута општине Димитровград („Сл.лист општине Димитровград“, бр.6/19), Скупштина општине Димитровград, на седници одржаној дана \_\_\_\_\_2023.године доноси

**О Д Л У К У**

**О КОНВЕРТОВАЊУ ПОТРАЖИВАЊА ОПШТИНЕ ДИМИТРОВГРАД ПО ОСНОВУ ЈАВНИХ ПРИХОДА У КАПИТАЛ АКЦИОНАРСКОГ ДРУШТВА „ТИГАР“А.Д. ПИРОТ**

члан 1.

Даје се сагласност да се потраживања Општине Димитровград по основу уступљених јавних прихода према акционарском друштву „Тигар“А.Д. Пирот, Николе Пашића 197, Пирот, ПИБ 100358298, Мат. Бр. 07187769 у укупном износу од 598.050,93 динара конвертују у капитал, а све по записницима Министарства Финансија – Пореска Управа – Филијала Пирот број:079-433-12-09492/2022-1300 са стањем на дан 31. јул 2022. године и број 079-433-12-04179/2023-1300 са стањем на дан 22. јун 2023. године са каматом до дана доношења закључка Владе РС, 05 број:023-7060/2023 од 02.08.2023.године.

члан 2.

Конверзија потраживања врши се у трајни улог Општине Димитровград у капитал Акционарског друштва „Тигар“А.Д. Пирот и иста ће се спровести као мера реализације усвојеног и правоснажног Унапред припремљеног плана реорганизације привредног друштва.

члан 3*.*

У року који предвиђа УППР, Општина Димитровград и „Тигар“ А.Д. Пирот, закључиће Уговор о конверзији потраживања и овлашћује се Председник општине Димитровград да исти потпише, како би иста била спроведена у пословним књигама уговарача.

члан 4.

Одлуку доставити Правно-имовинској служби, акционарском друштву „Тигар“ а.д. Пирот и архиви.

члан 5.

Ова Одлука ступа на снагу осмог дана од дана објављивања у Службеном листу Општине Димитровград.

**О б р а з л о ж е њ е**

Правни основ за доношење ове Одлуке садржан је у:

- члану 77. Закона о приватизацији којим је прописано да:

„У поступку приватизације, може се спровести конверзија потраживања поверилаца у трајни улог субјекта приватизације, ако Влада донесе одлуку о конверзији потраживања државних поверилаца у трајни улог субјекта приватизације.

Државни повериоци су дужни да конвертују потраживања у капитал ако је Влада донела одлуку из става 1. овог члана.

Одлука о конверзији може се донети када је донета одлука о моделу приватизације продајом капитала или стратешким партнерством путем докапитализације или као мера УППР, у складу са законом којим се уређује стечај.“

- тачки 6. Закључка Владе Републике Србије 05 број:023-7060/2023 од 02.08.2023.године којом се препоручује ЈЛС да донесу одлуке да се потраживања по основу уступљених прихода буџета ЈЛС према Акционарском друштву „Тигар“А.Д. Пирот, по записницима број:079-433-12-09492/2022-1300 са стањем на дан 31. јул 2022. године и број 079-433-12-04179/2023-1300 са стањем на дан 22. јун 2023. године и са каматом до дана доношења закључка Владе РС, 05 број:023-7060/2023 од 02.08.2023.године а који је записником утврдило Министарство Финансија – Пореска Управа – Филијала Пирот, конвертују у капитал.

- члану. 13. Статута општине Димитровград („Сл.лист општине Димитровград “, 6/19.) којим је прописано да имовину општине чине и имовинска права у складу са законом и члану 40. којим је прописане надлежности Скупштине општине.

Број: \_\_\_\_\_\_\_\_\_\_\_\_\_\_\_

У Димитрограду, \_\_\_\_\_\_\_\_\_\_\_\_\_\_\_ године

СКУПШТИНА ОПШТИНЕ ДИМИТРОВГРАД

ПРЕДСЕДНИК

Зоран Ђуров